লোয়েল, ম্যাসাচুসেটস

লোয়েল, মার্কিন যুক্তরাষ্ট্রের ম্যাসাচুসেটস অঙ্গরাজ্যের মিডলসেক্স কাউন্টির একটি শহর। ১৯৯৯ সালে ম্যাসাচুসেটস অঙ্গরাজ্য কাউন্টি প্রশাসন অবলুপ্ত করার পূর্বে লোয়েল ও কেমব্রিজ, ম্যাসাচুসেটস মিডলসেক্স কাউন্টির সদর দপ্তর ছিল। ২০১৯ সালে লোয়েলের জনসংখ্যা ছিল ১,১০,৯৯৭। https://www.census.gov/programs-surveys/popest/data/tables.2019.html সর্বশেষ সমীক্ষা অনুযায়ী এটি ম্যাসাচুসেটসের পঞ্চম বৃহত্তম শহর ও বস্টন মেট্রোপলিটন পরিসংখ্যানগত এলাকার দ্বিতীয় বৃহত্তম শহর। http://www.citypopulation.de/php/usa-metro-bostoncambridgenewtonmanh.php

১৮২৬ সালে একটি শিল্পনির্ভর শহর হিসেবে লোয়েল স্থানীয় শাসনের আওতাভুক্ত হয়। আমেরিকান  শিল্প বিপ্লবের প্রবাদপুরুষ ফ্রান্সিস ক্যাবট লোয়েলের নামানুসারে শহরটির নাম দেওয়া হয় লোয়েল। লোয়েলকে  আমেরিকান শিল্পবিপ্লবের সূতিকাগার অভিহিত করা হয়। লোয়েলেলে অনেকগুলো বস্ত্র কারখানা গড়ে ওঠেছিল, যাদের অনেকগুলোকে নিয়ে পরবর্তীতে লোয়েল জাতীয় ঐতিহাসিক পার্ক গঠন করা হয়। http://www.nps.gov/lowe/index.htm কম্বোডীয় গণহত্যার সময় লোয়েল শহর অনেক কম্বোডীয়কে আশ্রয় দেয়। শহরে "কম্বোডিয়া টাউন" নামক একটি এলাকা রয়েছে।
লোয়েল আমেরিকার দ্বিতীয় বৃহত্তম কম্বোডীয়-অধ্যুষিত শহর। https://www.bostonglobe.com/metro/2014/06/08/monument-lowell-cambodian-community-past-and-its-progress/4YcAuLibteDmMoVyJqaMqM/story.html

ইতিহাস

শিল্প শহর হিসেবে ১৮২০ এর দশকে লোয়েল প্রতিষ্ঠিত হয়। বস্টনের পঁচিশ মাইল উত্তর-পূর্বে মেরিম্যাক নদীর তীরে শহরটি প্রতিষ্ঠিত হয়। ম্যাসাচুসেটসের চেমসফোর্ড শহরের পূর্বাঞ্চলের বাসিন্দারা একে চাষাবাদের জন্য ব্যবহার করতেন। বস্টনের উদ্যোক্তা নাথান অ্যাপলটন ও প্যাট্রিক ট্রেসি জ্যাকসন শিল্পবিপ্লবের অগ্রদূত ফ্রান্সিস ক্যাবট লোয়েলের নামে শহরটির নামকরণ করেন।https://web.archive.org/web/20190515115200/http://epodunk.com/cgi-bin/genInfo.php?locIndex=3011 তবে শহর প্রতিষ্ঠার পাঁচ বছর পূর্বেই লোয়েল ক্যাবট পরলোকগমন করেন। অন্যান্য শহর থেকে ভূমি ক্রয় করে লোয়েল শহরটি আয়তনে ও সমৃদ্ধিতে বাড়তে থাকে। ১৮৩০-১৮৪০ এ আয়ারল্যান্ডে "আলু দুর্ভিক্ষ" সংঘটিত হয়।  দুর্ভিক্ষের ভয়াবহতার হাত থেকে বাঁচতে অনেক আইরিশ যুবক ভাগ্যান্বেষণের জন্য লোয়েল আগমন করে।  নিউ ইংল্যান্ডের কৃষক পরিবারের অনেক অবিবাহিত নারী এখানে কাজ করতে আসে।

১৮৫০ এর দশকে লোয়েলে যুক্তরাষ্ট্রের সবচেয়ে বড় শিল্পভবন প্রতিষ্ঠিত হয়। আমেরিকার দক্ষিণাঞ্চলে   বুননকৃত তুলা হতে লোয়েলে বস্ত্র উৎপাদন করা হত।  লোয়েলে উৎপন্ন নিম্নমানের তুলা হতে তৈরি করা কাপড় দক্ষিণাঞ্চলে ক্রীতদাসরা পরিধান করত। ঐতিহাসিক ভেন বেকহার্টের মতে,"ক্রীতদাসদের কাছে লোয়েল শব্দটি নিম্নমানের তুলার সমার্থক হয়ে ওঠে। " ১৮৭০ ও ১৮৮০ এর দশকে ক্যাথলিক ধর্মাবলম্বী জার্মান ও  ফ্রেঞ্চ বংশোদ্ভূত কানাডীয়রা বিপুল পরিমাণে লোয়েলে আসতে শুরু করে। ১৯০০ সালের দিকে লোয়েলের ৫০% জনসংখ্যার জন্মই ছিল বিদেশে।  প্রথম বিশ্বযুদ্ধের সময় এর জনসংখ্যা বেড়ে হয় ১,১০,০০০।

কারখানাগুলো আমেরিকার দক্ষিণাঞ্চলে স্থানান্তরিত হতে শুরু করায় লোয়েল ভয়াবহ অর্থনৈতিক সংকটের মুখে পড়ে। মহামন্দার সময় এ সমস্যা তীব্রতর হয়। ১৯৩১ সালে হার্পারস ম্যাগাজিন একে শিল্পের মরুভূমি আখ্যায়িত করে। সে বছর লোয়েলের এক-তৃতীয়াংশ জনগণ সরকারি ত্রাণের উপর নির্ভরশীল হয়ে পড়ে।  দ্বিতীয় বিশ্বযুদ্ধের সময় কারখানাগুলোতে প্যারাসুট তৈরির কাজ শুরু হয় এবং সাময়িকভাবে লোয়েলের অর্থনীতি প্রাণ ফিরে পায়। কিন্তু এর পরে লোয়েলের বস্ত্রশিল্প সম্পূর্ণভাবে ধ্বংস হয়ে যায়।

ম্যাসাচুসেটস বিস্ময় ও পুনর্জাগরণ

১৯৭০ সালের দিকে ম্যাসাচুসেটসে এক অত্যাশ্চর্য অর্থনৈতিক বিপ্লব ঘটে। এটি "ম্যাসাচুসেটস বিস্ময়" নামে পরিচিত। সত্তরের দশকে ওয়াং ল্যাবরেটরিস লোয়েল শহরে সদর দপ্তর প্রতিষ্ঠা করে। এসময় খেমার রুজ বাহিনীর পাশবিক তাণ্ডবের হাত থেকে বাঁচতে লোয়েল শহরে আশ্রয় গ্রহণ করে। শহরের পুরনো শিল্প-কারখানাগুলো নিয়ে লোয়েল ঐতিহাসিক পার্ক নির্মাণ করা হয়।

ওয়াং কর্পোরেশন ১৯৯২ সালে দেউলিয়া হয়ে যায়। কিন্তু তা বলে শহরের অগ্রযাত্রা থেমে থাকেনি। এটি লোকসংস্কৃতি চর্চার প্রাণকেন্দ্র হয়ে ওঠে। শহরের ইউনিভার্সিটি অব ম্যাসাচুসেটস লোয়েল ও মিডলসেক্স কমিউনিটি কলেজে প্রচুর ছাত্র ভর্তি হয়। লোয়েল গৃহায়ণ কর্তৃপক্ষ শহরটিকে কতগুলো নির্দিষ্ট ভাগে জোনিং করার সিদ্ধান্ত নেয়। শহরটির মূল ঐতিহ্য যাতে উন্নয়নের জোয়ারে ম্লান না হয়ে যায়, সেজন্যই এ ব্যবস্থা গ্রহণ করা হয়।

ভূগোল

লোয়েলের আয়তন ৩৮ বর্গকিলোমিটার। এর ৩৫.৭ বর্গকিলোমিটার স্থল ও ২.১ বর্গকিলোমিটার জল।

লোয়েল মেরিম্যাক ও কংকর্ড নদীর মোহনায় অবস্থিত। নিউ হ্যাম্পশায়ার অঙ্গরাজ্যের ফ্র্যাঙ্কলিন শহর থেকে উৎপন্ন মেরিম্যাক নদী লোয়েল শহরের দক্ষিণ দিক দিয়ে বয়ে যায়। মেরিম্যাক ও কংকর্ড নদী যেখানে মিলিত হয়, সেখানে পাউটাকেট জলপ্রপাতের সূচনা। জলপ্রপাতের উপরিভাগে পাউটাকেট বাঁধ অবস্থিত, যা লোয়েলের শিল্পকারখানাগুলোতে পানি সরবরাহে ভূমিকা রাখত।

কংকর্ড নদী মেরিম্যাক অপেক্ষা ক্ষুদ্রতর, কিন্তু লোয়েলের অর্থনৈতিক কর্মকাণ্ডে কংকর্ডের বিশেষ ভূমিকা রয়েছে।

ড্রাকুট, টেউইকসবুরি, বিলেরিকা, চেমসফোর্ড ও  টিংসবরো শহরের সাথে লোয়েল শহরের সীমানা বিদ্যমান।

লোয়েল শহরটি আটটি অংশে বিভক্ত। এগুলো হলো- দি একর, ব্যাক সেন্ট্রাল, বেলভিদের, সেন্ট্রালভিল, ডাউনটাউন, হাইল্যান্ডস, পাউকেটভিল ও সাউথ লোয়েল। https://web.archive.org/web/20120513014638/http://www.lowellma.gov/depts/dpd/services/planning/neighborhoods

জনমিতি

২০১০ সালের আদমশুমারি অনুযায়ী লোয়েল শহরের জনসংখ্যা  ১,০৬,৫১৯। শহরের জনসংখ্যার ঘনত্ব প্রতি বর্গকিলোমিটারে ২৯৪৮.৮ জন। https://archive.today/20200212134110/http://factfinder.census.gov/bkmk/table/1.0/en/DEC/10_DP/DPDP1/1600000US2537000

শহরের বাসিন্দাদের গড় আয়ু ৩২.৬ বছর। পুরুষ ও নারীর সংখ্যার শতকরা অনুপাত ৯৭?৬:১০০।https://archive.today/20200212202839/http://factfinder.census.gov/bkmk/table/1.0/en/DEC/10_SF1/P1/0400000US25.06000

শহরের পরিবারগুলোর গড় আয় ৫৫,৮৫২ মার্কিন ডলার।পুরুষদের গড় আয় ৪৪,৭৩৯ ডলার ও নারীদের গড় আয় ৩৫,৪৭২ ডলার। শহরের মাথাপিছু আয় ২২,৭৩০ মার্কিন ডলার। ১৫.২% পরিবার ও ১৭.৫% বাসিন্দা দারিদ্র্যসীমার নিচে বসবাস করে। এদের মধ্যে ২৪.৫% এর বয়স ১৮ বছরের নিচে ও ১৩.২% এর বয়স ৬৫ বছরের উপরে। https://archive.today/20200212102753/http://factfinder.census.gov/bkmk/table/1.0/en/ACS/10_5YR/DP03/1600000US2537000

বাসিন্দাদের মধ্যে ৬০.৩% শ্বেতাঙ্গ, ২০.২% এশীয়, ৬.৮% আফ্রিকান আমেরিকান, ০.৩% আদিবাসী আমেরিকান। হিস্পানিক ও লাতিনোরা জনসংখ্যার ১৭.৩% ।

প্রশাসন

লোয়েল সিটি কাউন্সিলে নয়জন সিটি কাউন্সিলর ও ছয়জন স্কুল কমিটি কাউন্সিলর দায়িত্ব পালন করেন। ১৯৪৩ সালে স্থানান্তর-অযোগ্য ভোটের মাধ্যমে নির্বাচনব্যবস্থা প্রচলিত হলেও ১৯৫৭ সালে আয়োজিত এক গণভোটের মাধ্যমে উক্ত ব্যবস্থা বাতিল হয়ে যায়। https://doi.org/10.1177%2F1532673x16674774

সিটি কাউন্সিলের সদস্যরাই নিজেদের মধ্য থেকে একজন মেয়র ও সহকারী মেয়র নির্বাচিত করেন।

সংবাদমাধ্যম

"দ্য সান" পত্রিকাটি লোয়েল শহরে তাদের কার্যক্রম পরিচালনা করে।https://web.archive.org/web/20121027085243/http://abcas3.accessabc.com/ecirc/newstitlesearchus.asp শহরে চারটি রেডিও স্টেশন অবস্থিত। লোয়েল টেলিকমিউনিকেশন কর্পোরেশন শহরের বাসিন্দাদের অব্যাহতভাবে সেবা প্রদান করে যাচ্ছে। 

তথ্যসূত্র

বিষয়শ্রেণী:ম্যাসাচুসেটসের শহর
বিষয়শ্রেণী:ম্যাসাচুসেটসের কাউন্টি আসন
বিষয়শ্রেণী:টেক্সটাইল শিল্পের ইতিহাস